તાજેતરમાં એવી એક પોળના રહેવાસીએ લગભગ એ સમયની આસપાસની પોળ સંસ્કૃતિની જીવંત ઝલક એક સચિત્ર અને સુરમ્ય પુસ્તક દ્વારા કરાવી છે. એ પુસ્તકનું નામ છે - ‘અમારો શેખનો પાડૉ.’ પાડો એટલે પોળ. આ શેખના પાડાના રહેવાસી લેખક છે ચંદ્રકાંત કડિયા (કડિયા અટક ધરાવનાર એ જૈન વાણિયા છે.) ચંદ્રકાંત અને એમનાં પત્ની રસિલા કડિયા બંને ગુજરાતીના લેખક છે. ચંદ્રકાંત કડિયાએ વર્ષો સુધી ગુજરાતીનું અધ્યાપન કર્યું છે, અને વળી, સદ્ભાવ પ્રકાશન નામની સાહિત્યિક પુસ્તકોના પ્રકાશનની એમણે પ્રવૃત્તિ પણ ચલાવી છે.